Joakim Mæhle

**Joakim Mæhle Pedersen** (talaffuzi: Yoakim Mele Pedersen; 1997-yil 20-mayda tugʻilgan) — daniyalik professional futbolchi. U Serie A vakili Atalanta klubi va Daniya terma jamoasida himoyachi sifatida oʻynaydi.

## Klubdagi faoliyati

### AaB
Vendsysselning Østervrå shaharchasida tugʻilgan Mæhle mahalliy Østervrå IF klubida futbol oʻynay boshladi va 12 yoshida AaBning yoshlar akademiyasiga oʻtdi. Mæhle 2016-yil 10-iyunda, 19 yoshida asosiy jamoa tarkibiga koʻtarildi va AaBda toʻliq vaqt oʻynash uchun shartnoma imzoladi. U AaB safidagi debyutini 2016-yilning 7-avgustida qilgan. Mæhle oʻyinlarda zaxira oʻrindigʻida ishtirok eta boshladi, ammo Daniya Superligasida Nordsjællandga qarshi 2:1 hisobidagi gʻalaba bilan kechgan oʻyinida 89-daqiqada Thomas Enevoldsenga almashtirildi.

2016-yilning 11-noyabrida Mæhle klub bilan 2020-yilgacha amal qiladigan yangi shartnoma imzoladi. 2017-yilning aprel oyida AaB Mæhle masalasi boʻyicha chet el klubi bilan muzokara olib borayotganini tasdiqladi.

### Genk
2017-yil 9-may kuni AaB Mæhleni Belgiyaning Racing Genk klubiga oshkor etilmagan to‘lov evaziga sotganligini tasdiqladi, kelishuv 2017-yilning 1-iyulidan kuchga kirdi. Futbolchi Atalantaga oʻtgan oʻng qanot himoyachisi Timothy Castagnening oʻrnini egalladi. Mæhle 2017-yilning 29-iyulida Genk safidagi ilk ligasida Waasland-Beverenga qarshi o‘yinda Amine Khammas o‘rniga maydonga tushdi. Klubdagi birinchi mavsumida u doimiy asosiy tarkibda oʻynash uchun Clinton Mata bilan raqobatlashishiga toʻgʻri kelgan. Ikkinchi mavsumida, Mataning Bruggega ketganidan soʻng, u doimiy asosiy tarkib oʻyinchisi  pozitsiyasini qoʻlga kiritdi. Mavsum oxirida Genk Belgiya chempionligini qoʻlga kiritdi.

2019-yil 11-sentyabrda Mæhle shartnomasini 2023-yilning iyunigacha uzaytirdi.

### Atalanta
Genk 2020-yilning 22-dekabrida Mæhle Atalanta bilan 10 million yevro evaziga 5 yillik shartnoma imzolaganini eʼlon qildi. Uning transferi 2021-yilning 4-yanvarida rasmiylashtirildi. Mæhle Atalantada  6-yanvar kuni Parmaga qarshi o‘yinda (3:0) Serie Adagi debyutini o‘tkazdi. 28-fevral kuni u Atalantaning Sampdoria ustidan qozongan g‘alabali o‘yinida (2:0) bir golga assistentlik qildi. Mæhle 2022-yilning 9-yanvarida Serie A doirasida Udinese ustidan 6:2 hisobida g‘alaba qozongan o‘yinda Atalanta safidagi ilk golini kiritdi.

## Xalqaro faoliyati
Mæhle Daniya terma jamoasidagi debyutini 2020-yil 5-sentyabrda Belgiyaga qarshi kechgan Millatlar ligasi oʻyinida oʻtkazdi va jamoasi 2:0 hisobida magʻlubiyatga uchragan uchrashuvning 72-daqiqasida Martin Braithwaitega almashtirildi. U terma jamoadagi ilk golini 2020-yil 7-oktyabr kuni Farer orollariga qarshi o‘rtoqlik uchrashuvida kiritgan.

2021-yil iyun oyida Mæhle terma jamoaning 2020-yilgi UEFA Evro uchun ro‘yxatiga kiritildi va unda Daniya yarim finalga chiqdi.

2021-yil 12-oktyabrda Daniya Avstriyani mag‘lub etib, Qatarda bo‘lib o‘tadigan Jahon chempionati yoʻllanmasini qoʻlga kiritgan o‘yinda Mæhle yagona gol muallifiga aylandi.

## Faoliyat statistikasi

### Klub
:

### Xalqaro
:

: *Ballar va natijalar birinchi boʻlib Daniyaning gollari roʻyxatini, ballar ustuni Mæhlening har bir golidan keyingi ochkoni koʻrsatadi*.

## Yutuqlari
**Genk**

* Belgiya birinchi divizioni A: 2018—2019

## Manbalar

## Havolalar

* Profile  at the Atalanta B.C. website
*